**Nota informativă
la proiectul hotărârii de Guvern de modificare a HG nr.915/2011
pentru aprobarea Cerințelor privind calitatea şi comercializarea
 semințelor de plante oleaginoase şi pentru fibre**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Agriculturii și Industriei Alimentare |
| 1. **Condițiile ce au impus elaborarea proiectului de act normativ și finalitățile urmărite**
 |
| În contextul procesului de deschidere a negocierilor de aderare la Uniunea Europeană a Republicii Moldova, a ultimilor modificări operate la Legea concurenței nr. 183/2012 și în vederea realizării angajamentelor Republicii Moldova asumate în baza Acordului de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi Statele Membre ale acestora, pe de altă parte, și anume, în partea ce ține de armonizarea legislaţiei naţionale cu legislaţia Uniunii Europene în domeniul concurenței și a Planului național de acțiuni pentru aderarea Republicii Moldova la Uniunea Europeană pe anii 2024-2027 (aprobat prin Hotărârea Guvernului nr. 829/2023) este necesară revizuirea Cerințelor privind calitatea și comercializarea semințelor de plante oleaginoase și pentru fibre.Ajustarea cadrului national în vederea cerințelor de calitate în concordanță cu cele determinate de către țările UE este printre prioritățile de bază ale competitivității naționale de promovare a produselor autohtone pe piețele țărilor-membre ale UE. Pe de altă parte, modificarea legislativă și instituțională a R. Moldova impune necesitatea de a modifica actul normativ de referință prin perspectiva consolidării cerințelor conformităților naționale în vigoare. Fondarea Agenției Naționale pentru Siguranța Alimentelor drept organul principal în domeniile de inspecții, eșantionare și testarea semințelor, inclusiv prin prisma aprobării Legii despre semințe nr.68 din 2013.De asemenea, modificările operate în Directiva 2002/57/CE din perioada 2016-2019 sunt imperioase de a determina armonizări a actului legislativ de referință. Aceste condiții menționate supra au impus armonizarea și modificarea actului normativ de referință. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul de hotărâre are drept scop transpunerea prevederilor legislației naționale cu Directiva 2002/57/CE a Consiliului Europei din 13 iunie 2002 privind comercializarea semințelor de plante oleaginoase și pentru fibre. |
| 1. **Principalele prevederi ale proiectului și evidențierea elementelor noi**
 |
| Proiectul transpune parțial Directivei 2002/57/CE a Consiliului Europei din 13 iunie 2002 privind comercializarea semințelor de plante oleaginoase și pentru fibre. Alte prevederi aferente procesului de transpunere sunt:* Se completează cu pct. 81 cu următorul cuprins „Pentru a produce seminţe în vederea plasării lor pe piaţă, agenţii economici trebuie să fie înregistrați la ANSA conform prevederilor Legii nr.68/2013 cu privire la semințe”;
* 6. Pct. 10 va avea următorul cuprins „Testarea semințelor se face în corespundere cu prevederile Legii nr.68/2013”;
* Se adaugă pct. 101 cu următorul cuprins „Producerea semințelor de plante oleaginoase și fibre modificate genetic se reglementează de către prevederile legale în vigoare”;
* Pct.14 va avea următorul cuprins: „Comercializarea semințelor de bază care nu îndeplinesc germinația facultativă conform cerințelor din Anexa 2 se comercializează cu certificatul de calitate eliberat de un laborator acreditat, în care va fi stipulată germinația facultativă a semințelor, precum şi intervalul de etichete ce vor conține informația privind denumirea speciei şi a soiului, numărul de referință al lotului, denumirea producătorului şi adresa acestuia, anul certificării şi numărul unic de identificare a etichetei”;
* La anexa 1, se adaugă pct.41 cu următorul cuprins „În cazul în care, ca urmare a punerii în aplicare a punctelor 1, 3 și 4, persistă îndoieli cu privire la identitatea soiurilor de semințe, autoritatea de certificare poate utiliza, în vederea examinării identității respective, o tehnică biochimică sau moleculară reproductibilă și recunoscută la nivel internațional, în conformitate cu standardele internaționale aplicabile.”;
* La anexa 1, se adaugă pct. 42 cu următorul cuprins „1) Cultura este efectiv indemnă de orice organisme dăunătoare care reduc utilitatea și calitatea materialului de înmulțire. Cultura respectă, de asemenea, cerințele privind organismele dăunătoare de carantină pentru Uniune, organismele dăunătoare de carantină pentru zone protejate și organismele dăunătoare reglementate care nu sunt de carantină (ORNC). 2) Prezența ORNC-urilor pe culturi respectă următoarele cerințe:

- ORNC-uri sau simptome cauzate de ORNC-uri – Plasmopara halstedii (Farlow) Berlese & de Toni [PLASHA];- Plante destinate plantării – Hellianthus annuus L.- Pragul pentru producția de semințe de bază – 0%;- Pragul pentru producția de semințe anterioare celei de bază – 0%;- Pragul pentru producția de semințe certificate – 0%.” |
| 1. **Fundamentarea economico-financiară**
 |
| Proiectul nu necesită surse financiare din Bugetul Public Național. |
| 1. **Modul de încorporare a actului în cadrul normativ în vigoare**
 |
| Actul normativ în cauză este elaborat în temeiul Legii nr. 100/2017, Legii nr. 71/2023 cu respectarea prevederilor Legii nr. 100/2017 și este în totalitate compatibil cu cadrul normativ în vigoare. |
| 1. **Avizarea şi consultarea publică a proiectului**
 |
| Proiectul a fost plasat spre consultări publice pe pagina web a Ministerului și particip.gov.md[**https://particip.gov.md/ro/document/stages/ministerul-agriculturii-si-industriei-alimentare-comunica-despre-intentia-de-initiere-a-modificarii-hotaririi-guvernului-nr-1382-din-08122006-pentru-aprobarea-regulamentului-cu-privire-la-reglementarea-activitatilor-de-cultivare-a-plantelor-care-contin-substante-stupefiante-sau-psihotrope-monitorul-oficial-al-r-moldova-189-1921476-15122006/10894**](https://particip.gov.md/ro/document/stages/ministerul-agriculturii-si-industriei-alimentare-comunica-despre-intentia-de-initiere-a-modificarii-hotaririi-guvernului-nr-1382-din-08122006-pentru-aprobarea-regulamentului-cu-privire-la-reglementarea-activitatilor-de-cultivare-a-plantelor-care-contin-substante-stupefiante-sau-psihotrope-monitorul-oficial-al-r-moldova-189-1921476-15122006/10894) |
| **8. Constatările expertizei anticorupție** |
| În conformitate cu prevederile art.35 ale Legii nr.100/2017 cu privire la actele normative și art.28, alin. 2) a Legii integrității nr.82/2017, proiectul hotărârii Guvernului urmează a fi supus expertizei anticorupție de către Centrul Național Anticorupție |
| **9. Constatările expertizei de compatibilitate** |
| În conformitate cu art.36, alin.(2) a Legii nr.100/2017 cu privire la actele normative și art.28, alin. 2) a Legii integrității nr.82/2017, proiectul hotărârii Guvernului urmează a fi supus expertizei de compatibilitate a proiectului actului normativ cu legislația Uniunii Europene. |
| **10. Constatările expertizei juridice** |
| Proiectul urmează a fi remis pentru expertiza justiție de către Ministerul Justiției, conform art. 36 din Legea nr. 100/2017 cu privire la actele normative, iar rezultatele acesteia vor fi inc1use în sinteza obiecțiilor și propunerilor. |
| **11. Constatările altor expertize** |
| Analiza impactului de reglementare la proiectul Hotărârii Guvernului nr.915/2011, a fost examinată în ședința Grupului de lucru al Comisiei de stat pentru reglementarea activităţii de întreprinzător pe data 09/04/2024 și a fost susținut condiționat, conform Procesului-verbal nr. 45 din 28.11.23. |

**Secretar de Stat Vasile ȘARBAN**

*Ex: Grigore Baltag,*

*Tel.: 022 204-514*